Prunus

***Prunus*** é un xénero de árbores e arbustos, que inclúe varias especies cultivadas polos seus froitos, como a ameixeira (*Prunus domestica*), a cerdeira, o pexegueiro, o abruñeiro, o loureiro real ou a amendoeira. Algunhas especies son propias de Galicia, aparecendo bravas en bosques, sebes e fragas, como a cerdeira brava ou o abruñeiro (escambrón). Ademais cultívanse dende a antigüidade no país como árbores froiteiras.

## Descrición 
### Flor 
As flores dos *Prunus* teñen cinco pétalos e cinco sépalos con cores que van do branco ao rosa. Poden ficar separadas, mais en acios ou en umbelas.

### Follas 
As follas son simples e xeralmente lanceoladas. O bordo é dentado.
### Froito 
O froito de todos os *Prunus* é unha baga (drupa) cunha carabuña de considerábel tamaño.

## Usos 
miniatura|left|Cerdeira xaponesa (*Prunus serrulata*) a florecer
[miniatura|upright|A cerdeiras son propensas á [gomose.]]

O xénero *Prunus* inclúe todos os cultivares desenvolvidos para froitas comerciais como améndoas, albaricoques, cereixas, pexegos e ameixas (incluíndo abruños). A parte comestíbel da améndoa é en realidade a semente da carabuña; polo que o froito da amendoeira é realmente unha drupa, e non unha noz ou froito seco.

Algunhas especies, híbridos, e cultivares, tamén se empregan coma ornamentais, xeralmente pola floración que teñen, ás veces pola follaxe e forma, e, ocasionalmente, pola cortiza. Estas ornamentais inclúen os abruñeiros dos xardíns ou o grupo que poderíamos chamar **cerdeiras de flor** (*sakura*), as soadas cerdeiras xaponesas usadas en xardinaría.

Outras especies coma o espiñento abuñeiro (*Prunus spinosa*), empréganse para formar sebes e valados nas estremas de leiras e xardíns.

A madeira dalgunhas especies (especialmente da cerdeira) son moi apreciadas en ebanistaría pola gran calidade.

Moitas especies botan resina aromática das feridas do troco; que ás veces ten uso medicinal ou coma tinturas.

Polo seu considerábel valor, tanto coma alimento, coma ornamental, moitas especies de *Prunus* foron introducidas en lugares do mundo onde non eran autóctonas, resultando, ás veces, naturalizadas.

Os *Prunus* serven de alimento a moitas larvas de lepidópteros, coma bolboretas e avelaíñas.

## Etimoloxía 
O nome do xénero *Prunus* vén do nome do froito en latín:*prǔnu* (ameixa). A verba galega bruño/abruño/abruñeiro viría directamente deste termo.

## Taxonomía 
*Prunus* foi descrito por Carl von Linné e publicado en *Species Plantarum 1: 473–475*, no ano 1753. A especie tipo é: *Prunus domestica* L.

A taxonomía é obxecto dalgunhas disputas; a meirande parte dos autores colócano dentro de *Rosaceae*, como a subfamilia *Prunoideae* ou *Amygdaloideae*, porén ocasionalmente considérase unha familia de seu: *Prunaceae* ou *Amygdalaceae*. O gran número de especies de *Prunus* existentes aumenta significativamente as posibilidades de hibridación entre elas, polo que se dificulta unha correcta clasificación botánica, a isto cómpre engadirmos a importancia económica e alimentaria que ten o xénero, polo que a industria experimenta constantemente con hibridacións e novos cruzamentos.
## Subxéneros 
Dentro de *Prunus* distínguense seis subxéneros:
* *Amygdalus*, que comprende o pexegueiro e a amendoeira, con floración a comezos da primavera, caracterizado por presentar gomos axilares en grupos de tres, drupas marcadas por unha depresión a un dos lados, e vaíñas das sementes sucadas profundamente;
* *Prunus*, que comprende o albaricoqueiro (*Prunus armeniaca*) e mais a ameixeira, con floración a comezos da primavera, caracterizado por presentar gomos axilares solitarios, drupas marcadas por unha depresión a un dos lados, e vaíñas das sementes brugosas;
* *Cerasus*, que comprende a cerdeira, con floración a comezos da primavera, caracterizado por presentar gomos axilares solitarios, drupas e vaíñas das sementes lisas;
* *Lithocerasus*, que comprende as cerdeiras ananas, con floración a comezos da primavera, caracterizado por presentar gomos axilares en grupos de tres, drupas e vaíñas das sementes lisas;
* *Padus*, con floración en acios a finais de primavera, caracterizado por presentar gomos axilares solitarios, dupas e vaíñas das sementes lisas;
* *Laurocerasus*, perenne, con floración en acios a comezos da primavera, caracterizado por presentar gomos axilares solitarios, drupas e vaíñas das sementes lisas.

## Especies en Galiza 
### Bravas 
* *Prunus avium*, cerdeira brava
* *Prunus lusitanica*, acereiro (moi escasa hoxe en día) 
* *Prunus spinosa*, abruñeiro, ameixeira brava
* *Prunus padus*, pau de san Gregorio (escaso hoxe en día en Galiza)

### Froiteiras 
* *Prunus avium*, cerdeira
* *Prunus cerasus*, guindeira
* *Prunus domestica*, ameixeira
* *Prunus persica*, pexegueiro
* *Prunus armeniaca*, albaricoqueiro (cultivo escaso en Galiza)
* *Prunus dulcis*, amendoeira (cultivo escaso en Galiza)

### Ornamentais 
* *Prunus laurocerasus*, loureiro real
* *Prunus cerasifera*, abruñeiro dos xardíns

## Listaxe xeral de especies no xénero *Prunus* 
Esta listaxe é incompleta, mais inclúe a maioría das especies coñecidas.

### Hemisferio oriental 
* *Prunus africana*
* *Prunus apetala*
* *Prunus armeniaca* - Albaricoqueiro.
* *Prunus avium* - Cerdeira brava.
* *Prunus bifrons*
* *Prunus buergeriana*
* *Prunus campanulata*
* *Prunus canescens*
* *Prunus cerasifera* - Abruñeiro dos xardíns
* *Prunus cerasoides*
* *Prunus cerasus* - Guindeira
* *Prunus ceylanica*
* *Prunus cocomilia*
* *Prunus cornuta*
* *Prunus crassifolia*
* *Prunus davidiana*
* *Prunus domestica* - Ameixeira.
* *Prunus dulcis* - Amendoeira.

* *Prunus fruticosa*
* *Prunus geniculata*
* *Prunus glandulosa*
* *Prunus gracilis*
* *Prunus grayana*
* *Prunus incana*
* *Prunus incisa*
* *Prunus insititia*
* *Prunus italica* 
* *Prunus jacquemontii*
* *Prunus japonica*
* *Prunus korshinskyi*
* *Prunus kotschyi*
* *Prunus laurocerasus* - Loureiro real, loureiro romano, loureira.
* *Prunus laxinervis*
* *Prunus lusitanica* - Acereiro.
* *Prunus maackii*
* *Prunus mahaleb*

* *Prunus mandshurica*
* *Prunus maximowiczii*
* *Prunus minutiflora*
* *Prunus mume*
* *Prunus murrayana*
* *Prunus myrtifolia*
* *Prunus nipponica*
* *Prunus occidentalis*
* *Prunus padus* - Pau de san Gregorio, gregoriño.
* *Prunus persica* - Pexegueiro.
* *Prunus pleuradenia*
* *Prunus pseudocerasus*
* *Prunus prostrata*
* *Prunus rivularis*
* *Prunus salicina*
* *Prunus sargentii*
* *Pruns scoparia*
* *Prunus serrula*

* *Prunus serrulata*
* *Prunus sibirica*
* *Prunus simonii*
* *Prunus sogdiana*
* *Prunus speciosa*
* *Prunus spinosa* - Abruñeiro ou ameixeira brava.
* *Prunus spinulosa*
* *Prunus ssiori*
* *Prunus subhirtella*
* *Prunus tenella*
* *Prunus tomentosa*
* *Prunus triloba*
* *Prunus ursina*
* *Prunus vachuschtii*
* *Prunus verecunda*
* *Prunus × yedoensis*
* *Prunus zippeliana*

### Hemisferio occidental 
* *Prunus alabamensis*
* *Prunus alleghaniensis*
* *Prunus americana*
* *Prunus andersonii*
* *Prunus angustifolia*
* *Prunus buxifolia*
* *Prunus caroliniana*

* *Prunus emarginata*
* *Prunus eremophila*
* *Prunus fasciculata*
* *Prunus fremontii*
* *Prunus geniculata*
* *Prunus havardii*
* *Prunus hortulana*
* *Prunus huantensis*

* *Prunus ilicifolia*
* *Prunus integrifolia*
* *Prunus maritima*
* *Prunus mexicana*
* *Prunus munsoniana*
* *Prunus nigra*
* *Prunus pensylvanica*
* *Prunus pumila*

* *Prunus rigida*
* *Prunus serotina*
* *Prunus sphaerocarpa*
* *Prunus subcordata*
* *Prunus texana*
* *Prunus umbellata*
* *Prunus virginiana*

## Notas 
## Véxase tamén